Rein Perens

Rein Perens (16. mai 1940 Kuressaare – 21. jaanuar 2020) oli eesti hüdrogeoloog.Eesti teaduse biograafiline leksikon, 3. köide

Elulugu
Rein Perens oli talupidaja-kaluri poeg ja Helle Perensi abikaasa.

Lõpetas 1958 Kingissepa 1. keskkooli, 1963 TÜ geoloogiaosakonna. Geoloogiamagister (1997, TÜ), väitekiri "Siluri ja Ordoviitsiumi karbonaatkivimite veeandvuse muutlikkus Eestis vooluhulga-karotaaži andmetel". Oli 1964–94 Eesti Geoloogiakeskuse (EGK-i) hüdrogeoloog ja vanemhüdrogeoloog, 1994–2017 hüdrogeoloogia osakonna juhataja ja nõunik.

Teadustöö
Uurimisvaldkond: hüdrogeoloogia, sh hüdrogeoloogiline ja melioratiivne kaardistamine, karbonaatsete kivimite hüdrostratigraafia, reostuse ja mere mõju põhjavee keemilisele koostisele, põhjavee seire ja kaitse. NSVL hüdrogeograafiliste kaartide Balti seeria (Moskva, 1974–1981) kaasautor. Osales 1980. aastail Toolse fosforiidikaevanduse võimaliku keskkonnamõju hindamise komisjoni töös. Olnud geoloogiahuviliste koolinoorte organisaator ja nende teadustööde hindamiskomisjoni liige. Eesti Geoloogia Seltsi (EGS-i) asutajaliige (1989), Eesti Maavarade Komisjoni liige (1995–2002), UNESCO International Hydrological Programme (IHP) Eesti Rahvuskomitee liige 2002, Eesti-Vene piiriveekogude kaitse ja kasutamise ühiskomisjoni seire, hinnangu ja rakendusuuringute töörühma liige (2005–2018). Keila linna volikogu liige ja keskkonnakaitse komisjoni esimees (1989–93). Õpetanud hüdrogeoloogiat Tallinna Tehnikaülikooli mäeinstituudis ja Kehtna Kutsehariduskeskuses. Üle 30 teaduspublikatsiooni, sh 3 monograafiat.

Teoseid
 Karsti leviku ja karstivee keemilise koostise kujunemise iseärasusi Pandivere kõrgustiku lääneosas (kaasautor R. Raudsep). // Põhjavee kasutamisest ja kaitsest Eesti NSV-s. Tallinn, 1978
 Изучение фильтрационных свойств силурийско-ордовикской карбонатной толщи Эстонии с помощью расходометрии. // Методы анализа и обработки гидрогеологических данных для прогноза подземных вод. Tallinn, 1984
 Геология и полезные ископаемые Раквереского фосфоритоносного района. Tallinn, 1987
 Региональная гидрогеология Прибалтики (kaasautor). Vilnius, 1989
 Ruhnu saare geoloogiline minevik ja tänapäev (kaasautor). Tallinn-Kuressaare, 1994
 Water-bearing formation (kaasautor L. Vallner). // Geology and Mineral Resources of Estonia. Tallinn, 1997
 Eesti hüdrogeoloogiline kaart. Tallinn, 1998
 Eesti hüdrogeoloogiline kaart. M 1:400 000. Tallinn, 1998
 Eesti põhjavee kaitstuse kaart. M 1:400 000. Tallinn, 2001
 Hydrodynamical and geological investigations of possible deep harbour sites in north-western Saaremaa Island: owerview and conclusions (kaasautor). // Eesti TA Toim. Tehnikat 2 (2001)
 Koguteos "Saaremaa. Loodus. Aeg. Inimene" (kaasautor). Tallinn, 2002
 Põhjavee seisund 1999.–2003. aastal (koostaja ja kaasautor). Tallinn, 2005
 Eesti Geoloogiakeskus 70/50. Hüdrogeoloogia poolsajand (koostaja ja kaasautor). Tallinn, 2008
 Koguteos "Pärnumaa. Loodus. Aeg. Inimene" (kaasautor). Tallinn, 2008
 Koguteos "Tallinna geoloogia. Geology of Tallinn (kaasautor). Tallinn, 2010
 Wonder water. The value of water. (kaasautor) EuroGeosurveys, Brussels, 2016

Viited

Kirjandus
 EE 14, 366
 Eesti geoloogia: biograafiline teatmik. Tallinn, 1995, 87.


Kategooria:Eesti hüdrogeoloogid
Kategooria:Tartu Ülikooli bioloogia-geograafiateaduskonna vilistlased
Kategooria:Rahumäe kalmistule maetud
Kategooria:Sündinud 1940
Kategooria:Surnud 2020